AIŠKINAMASIS RAŠTAS

Dėl pritarimo panaudos sutarčiai su Lietuvos žydų (litvakų) bendruomene

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pritarti, kad būtų pasirašyta panaudos sutartis, kuria Lietuvos žydų (litvakų) bendruomenė (kodas 190722117) perduoda Molėtų rajono savivaldybei (kodas 111106995) neatlygintinai valdyti ir naudoti 50 metų Lietuvos žydų (litvakų) bendruomenei nuosavybės teise priklausantį nekilnojamąjį turtą, esantį Molėtų r. sav., Alantos sen., Alantos mstl., Ukmergės g. 3A:

1.1. religinės paskirties pastatą–sinagogą (unikalus Nr. 4400-1760-8149, pastatytą 1880 m., bendras plotas – 173,45 kv. m);

1.2. 0,0550 ha ploto kitos paskirties žemės sklypą (unikalus Nr. 4400-3976-2080; naudojimo būdas–visuomeninės paskirties teritorijos).

Uždavinys - išsaugoti ateinančioms kartoms sinagogą kaip nekilnojamojo kultūros paveldo objektą ir pritaikyti jį Molėtų rajono savivaldybės gyventojų bendrosios kultūros ugdymui, viešiesiems turizmo poreikiams, kitai visuomeninei paskirčiai, taip pat didinti Molėtų krašto žinomumą bei patrauklumą turistams.

2. Siūlomos teisinio reguliavimo nuostatos:

Molėtų krašto muziejaus plėtros koncepcijos, patvirtintos Molėtų rajono savivaldybės tarybos 2021 m. balandžio 29 d. sprendimu Nr. B1-97 „Dėl Molėtų krašto muziejaus plėtros koncepcijos patvirtinimo“, 21.7 punktas nustato, kad „Muziejus dalyvauja rengiant ir įgyvendinant Europos žydų kultūros paveldo kelią Molėtų rajono teritorijoje. Spręsti klausimą dėl Alantos sinagogos perėmimo panaudos pagrindais ir Molėtų krašto žydų istorijos ekspozicijos įrengimo.“

3. Laukiami rezultatai:

Pasirašius Turto panaudos sutartį, sinagogos pastatas bus perduotas Molėtų krašto muziejui, kuris įrengs Molėtų krašto žydų istorijos ekspoziciją.

4. Lėšų poreikis ir jų šaltiniai:

Savivaldybės biudžeto lėšos bus reikalingos panaudos sutarties įregistravimui.

5. Kiti sprendimui priimti reikalingi pagrindimai, skaičiavimai ar paaiškinimai.

Valstybės biudžeto lėšomis Alantos sinagogoje buvo įvykdyti tyrimų, tvarkybos, remonto, restauravimo ir avarijos grėsmės pašalinimo darbai. Remonto metu sutvarkyti pamatai, fasadas, pakeisti langai, stogo danga, pastato viduje atnaujintos lubos, sienos, grindys, atlikti elektrotechnikos darbai.

Perduodamame pastate nėra įrengta: vandentiekio, nuotekų tinklų, sanitarinių mazgų, šildymo. Pastatas nepritaikytas patekti neįgaliesiems, neišspręstas lietaus nuotekų surinkimas sklypo ribose bei privažiavimas iki Pastato.